Kuna kiriku selline tegevus kestis aastasadu ning võtted teisitimõtlejate karistamiseks olid sageli erakordselt julmad, siis polegi midagi imestada, et ka Eesti rahvakalender on pühakute päevi otsast otsani täis topitud.  Seega ei peaks me laskma end eksitada ühe või teise tähtpäeva nimetusest ega ka mitte sellest, kui tähtpäev paistab olevat millegipärast pisut teise kohta nihkunud, vaid vaatlema eelkõige rahvakalendri tähtpäevade sisu ja tähendust. Samuti on minu meelest sageli kasulik võrrelda Eesti rahvakalendri tähtpäevi teiste rahvaste pärimusest ja ajaloost pärinevate andmetega.